Meksikada sobiq gubernator Rodrigo Medina va yana 10 nafar mansabdorning mol-mulki xatlandi

Meksika sudi Nuevo-Leon shtati sobiq gubernatori Rodrigo Medina va yana o‘n nafar mansabdorning aktivlarini korrupsiyada ayblovlar tufayli xatladi. Hozirda muxolifat nazoratida bo‘lgan shtat rasmiylari Medina va amaldorlarni mintaqani 194 million dollardan mahrum qilgan kamomad hamda boshqa jinoyatlarda gumon qilmoqda. Bu haqda “Korrespondent.net” xabar berdi.

Gap shtatda Janubiy Koreyaning Kia Motors avtomobil kompaniyasi zavodi qurilishi haqida ketmoqda. Nuevo-Leonni 2009—2015-yillarda boshqargan Medina kompaniya bilan 2014-yilda bitim tuzgandi. Shtat aksilkorrupsiya tashkilotiga ko‘ra, mazkur bitimda kompaniyaga ortiqcha imtiyozlar berilgan. Mintaqaning hozirgi hukumati ushbu bahsni hal etish uchun Kia bilan kelishishga harakat qilmoqda.
Medinaning o‘zi da’volarni inkor etib, ayblovlar mamlakatda dam olish kunlari bo‘lib o‘tadigan mintaqaviy saylovlar oldidan siyosiy hujum ekanligini bildirmoqda